da da en en en en da da sv es sv da da da pl ro de it hu en da de ru en ro en da da de da en da en en da da da de fi da da da en en da en en en da en de en nb da da da da sv en da da en da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da nb da da da da da da da da da da da da da da da da da da da sv da da da da da da da da en da da da da da da da da sv da da ro da da da pt da da da sv en da fi da da hu da nn da da da nl de de de sv da
Skabelon til tilbud om betaling af ejerskifteforsikring
Tilføjet til kurven Gå til din kurv
A line styled icon from Orion Icon Library.
Log ind Opret gratis konto
Tilbud om betaling af ejerskifteforsikring
Lav dit juridiske dokument online på få minutter! Du kan læse mere om dokumentet nedenfor og se introvideo under artiklen. Vi tilbyder gratis juridisk Hotline med 100% tilfredshedsgaranti.
Når man sælger en fast ejendom, kan man som sælger vælge, om handlen skal være omfattet af forbrugerbeskyttelsesreglerne.
Fordelen ved dette er, at sælger bliver fritaget for det 10-årige hæftelsesansvar for skjulte fejl og mangler, der er gældende ret ved ejendomshandler uden forbrugerbeskyttelsesreglerne. Uden fritagelsen kan du som sælger i 10 år, fra du har solgt, blive mødt med krav om erstatning fra køber.
Vores guide sikrer, at du som sælger får afgivet det tilbud om betaling af ejerskifteforsikringspræmien, som du er forpligtet til ved salg af fast ejendom omfattet af forbrugerbeskyttelsesreglerne. Når du har gennemført guiden, og betalt for dokumentet, modtager du et link til download i Word. Det gør det nemt at rette og tilføje oplysninger direkte i dokumentet.
Du skal afgive et tilbud, når du ønsker, at dit hussalg skal være omfattet af lov om forbrugerbeskyttelse ved erhvervelse af fast ejendom – også kaldet LOFFE.
Dit tilbud være afgivet, inden køber har afgivet et købstilbud.
Lov om forbrugerbeskyttelse ved omsætning af fast ejendom (LOFFE)
Forudsætninger for, at salget af din faste ejendom er omfattet af LOFFE, er:
at der er tale om en fast ejendom, sædvanligvis et hus
at sælger har anvendt huset til privatbeboelse
at der udarbejdes tilstandsrapport
at der udarbejdes elsynsrapport
at sælger fremlægger tilbud om ejerskifteforsikring
at sælger tilbyder at betale halvdelen af forsikringspræmien
Der udarbejdes sædvanligvis ikke tilstands- og elsynsrapport over ejerlejligheder, da rapporterne skal omfatte hele ejendommen og ikke kun den lejlighed, der sælges. Derfor er det mest almindeligt, at LOFFE kun omfatter handler af huse.
Ved salg af en ejerlejlighed kan handlen omfattes af LOFFE. Det kræver dog, at der udarbejdes en tilstandsrapport og elsynsrapport for hele ejendommen. Er der f.eks. tale om en villalejlighed i et mindre boligkompleks, kan du overveje, om du vil have handlen omfattet og indhente konkret tilbud på udarbejdelse af de to rapporter og ejerskifteforsikringstilbud hos henholdsvis byggesagkyndig, elektriker og forsikringsselskab.
Om køber vælger at tegne ejerskifteforsikring eller ej er ikke afgørende for, hvorvidt handlen kan være omfattet af LOFFE. Afgørende er, at sælger opfylder sine krav.
Sælger er alene forpligtet til at betale halvdelen af den billigste ejerskifteforsikringspræmie, der relaterer sig til det ejerskifteforsikringstilbud, som sælger har fremsendt til køber – dvs. 5-årig basisdækning.
Vælger køber en anden ejerskifteforsikring – billigere eller dyrere – er sælger alene forpligtet til at betale for den billigste af den tilbudte dækning.
Tegner køber ikke en ejerskifteforsikring, skal sælger ikke betale. Sælger er dog stadig dækket af fritagelsen for hæftelsesansvaret.
Uden LOFFE – hvornår er en handel ikke omfattet
En handel er ikke omfattet af LOFFE, hvis sælger ikke har opfyldt ovenstående krav.
Er der tale om handel af en ejerlejlighed, en ubebygget grund, eller har køber et indgående kendskab til boligen, er handlen som udgangspunkt ikke omfattet af LOFFE.
Det betyder, at sælgers ansvar for skjulte fejl og mangler ved ejendommen består i 10 år, og køber kan ikke tegne en ejerskifteforsikring for boligen.
Har køber et indgående kendskab til ejendommen, kan der i visse tilfælde udarbejdes en tro- og love-erklæring overfor ejerskifteforsikringsselskabet, hvorefter handlen alligevel kan blive omfattet af LOFFE. Det kan f.eks. være ved en skilsmisse eller dødsbo, hvor arvingen bor i ejendommen.
Hvad indeholder sælgers tilbud om betaling af halv ejerskifteforsikringspræmie?
Parterne (køber og sælger)
Sælgers uigenkaldelige tilbud om betaling af halv ejerskifteforsikringspræmie
Dato for afgivelse af betalingstilbuddet
Oplysning om, hvorledes LOFFE er opfyldt
Hvordan bliver sælgers tilbud gyldigt?
Sælgers tilbud om betaling af halv ejerskifteforsikringspræmie bliver gyldigt, når det er underskrevet af sælger og afleveres til den potentielle køber sammen med ovennævnte nødvendige dokumenter.
Du kan nemt underskrive dokumentet med tilbud om betaling af halv forsikringspræmie digitalt via Dokumenter.dk eller ved at udskrive dokumentet og underskrive det fysisk.
Hvilke andre dokumenter er nødvendige i salgsprocessen?
Andre relevante juridiske dokumenter i forbindelse med en ejendomshandel er købsaftalen, oplysning om fortrydelsesret og refusionsopgørelse eller eventuel overdragelseserklæring ved skilsmisse. Hos Dokumenter.dk kan du nemt finde disse juridiske dokumenter.
Kan jeg gemme undervejs og tilføje oplysninger senere?
Ja. Udkast kan gemmes og redigeres i skyen. Du skal oprette en profil først. Det er gratis.
Sådan gør du, når du vil gemme undervejs:
Vælg Profil og opret din brugerkonto
Vælg dokument og følg dokumentguiden
Vælg “Gem udkast og færdiggør senere”
Vælg ”Gem guide” og navngiv dit udkast
Vælg ”Start dokumentguide” for justering af det gemte udkast
Så enkelt er det. Du kan tilgå gemte udkast med din profil fra alle enheder. Alle færdige dokumenter gemmes i “Mit arkiv”
Sælgers tilbud om betaling af halv ejerskifteforsikringspræmie er udarbejdet af advokat Mette Beck Kofoed. Mette har stor erfaring med rådgivning af ejendomshandler – både som berigtigende advokat og som sælgers rådgiver.
Mette Beck Kofoed Advokat PrivatretsAdvokaterne Kontaktinformation Telefon: 45331830 kontakt@dokumenter.dk
Vær færdig på 5 minutter
3. Kvalitetsstemplet af Advokater
Parterne (køber og sælger)
Sælgers uigenkaldelige tilbud om betaling af halv ejerskifteforsikringspræmie
Dato for afgivelse af betalingstilbuddet
Oplysning om, hvorledes LOFFE er opfyldt
Andre har også købt
Bolig, Bolighandel, Ejendomsmægler, Privat
Information om ejendommen, der købes samt gæld
Betingelser for handlen og sikkerhedsstillelse
Oversigt over handlens dokumenter
Samt andre relevante bestemmelser
DKK 316 ekskl. moms Start dokumentguide
Bolig, Bolighandel, Ejendomsmægler, Privat
Ejendomsskat og aflæsning af forbrugsenheder
Sammentælling af det økonomiske mellemværende
Samt andre relevante bestemmelser
Bolig, Bolighandel, Ejendomsmægler, Privat
Tilbudt købspris, adresse, matrikelnummer og ejerlav
Forbehold for dokumenter og vilkår i købstilbud
Advokatforbehold og dato for udløb af advokatforbehold
Samt andre relevante bestemmelser
DKK 100 ekskl. moms Start dokumentguide
Tilmeld dig vores nyhedsbrev
Love og regler ændrer sig løbende. Det kan påvirke gyldigheden af dine juridiske dokumenter. Hold dig opdateret med relevant viden her.
Tak for din tilmelding
Har du brug for hjælp? Ring på +45 45331830 Skriv til kontakt@dokumenter.dk
Dokumenter.dk ApS, Ørnegårdsvej 18. 2820 Gentofte